CELEX: 21996D0613(18)
Language: sk
Date: 1995-06-22 00:00:00
Title: Rozhodnutie Spoločného výboru EHP č. 55/95 z 22. júna 1995, ktorým sa mení a dopĺňa príloha XVIII (Bezpečnosť a ochrana zdravia pri práci, pracovné právo a rovnosť zaobchádzania s mužmi a ženami) k Dohode o EHP

Dôležité právne oznámenie

|

21996D0613(18)

Úradný vestník L 140 , 13/06/1996 S. 0052 - 0053

		Rozhodnutie Spoločného výboru EHPč. 55/95z 22. júna 1995,ktorým sa mení a dopĺňa príloha XVIII (Bezpečnosť a ochrana zdravia pri práci, pracovné právo a rovnosť zaobchádzania s mužmi a ženami) k Dohode o EHPSPOLOČNÝ VÝBOR EHP,so zreteľom na dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom spoločenstve, ďalej len "dohoda", najmä na jej článok 98,keďže príloha XVIII k dohode bola zmenená a doplnená rozhodnutím Spoločného výboru EHP č. 7/94 [1];keďže členské štáty Európskeho spoločenstva uzavreli s výnimkou Spojeného kráľovstva Veľkej Británie a Severného Írska dohodu o sociálnej politike podľa protokolu 14 pripojenej k Zmluve o založení Európskeho spoločenstva;keďže podľa článku 2 ods. 2 dohody o sociálnej politike Rada prijala smernicu 94/45/ES z 22. septembra 1994 o zriadení európskej zamestnaneckej rady alebo postupe informovania zamestnancov a konzultovania s nimi v podnikoch alebo skupinách podnikov pôsobiacich v rámci spoločenstva [2], akt, ktorý podľa článku 2 protokolu 14 sa neuplatňuje na Spojené kráľovstvo Veľkej Británie a Severného Írska;keďže smernica Rady 94/45/ES sa má včleniť do dohody,ROZHODOL TAKTO:Článok 1V prílohe XVIII za bod 26 (smernica Rady 92/56/EHS) sa pridáva tento bod:"27. 394 L 0045: smernica Rady 94/45/ES z 22. septembra 1994 o zriadení európskej zamestnaneckej rady alebo postupe informovania zamestnancov a konzultovania s nimi v podnikoch alebo skupinách podnikov pôsobiacich v rámci spoločenstva (Ú. v. ES L 254, 30.9.1994, s. 64) [3]."Článok 2Texty smernice 94/45/ES v islandskom a nórskom jazyku, ktoré sú pripojené k príslušným jazykovým verziám tohto rozhodnutia, sú autentické.Článok 3Toto rozhodnutie nadobúda účinnosť 1. októbra 1995, ak sa vykonajú všetky oznámenia spoločnému výboru EHP v súlade s článkom 103 ods. 1 dohody.Článok 4Toto rozhodnutie sa uverejní v Úradnom vestníku Európskych spoločenstiev v časti a v doplnku EHP.V Bruseli 22. júna 1995Za Spoločný výbor EHPpredsedaP. Benavides[1] Ú. v. ES L 160, 28.6.1994, s. 1.[2] Ú. v. ES L 254, 30.9.1994, s. 64.[3] Táto smernica sa neuplatňuje na Spojené kráľovstvo Veľkej Británie a Severného Írska.--------------------------------------------------